Document ID: 32004R1988

KOMISIJOS REGLAMENTAS (EB) Nr. 1988/2004
2004 m. lapkričio 18 d.
panaikinantis Reglamentą (EB) Nr. 1501/2004 dėl paprastųjų šiaurinių krevečių žvejybos su Švedijos vėliava plaukiojančiais laivais sustabdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 21 straipsnio 3 dalį,
kadangi:
(1)
Komisijos reglamente (EB) Nr. 1501/2004 (2) numatoma sustabdyti paprastųjų šiaurinių krevečių žvejybą Norvegijos vandenyse į pietus nuo 62° 00′ šiaurės platumos laivais, plaukiojančiais su Švedijos vėliava arba įregistruotais Švedijoje.
(2)
Dėl žvejybos galimybių perkėlimo laikoma, kad Švedija neišnaudojo jai suteiktos kvotos. Taigi reikėtų leisti žvejoti paprastąsias šiaurines krevetes Norvegijos vandenyse į pietus nuo 62° 00′ šiaurės platumos laivais, plaukiojančiais su Švedijos vėliava arba įregistruotais Švedijoje. Todėl reikėtų panaikinti Komisijos reglamentą (EB) Nr. 1501/2004,
PRIĖMĖ ŠĮ REGLAMENTĄ:
1 straipsnis
Komisijos reglamentas (EB) Nr. 1501/2004 panaikinamas.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis yra taikomas nuo 2004 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 18 d.

Labels: 11
8
6
18
15